b'\n_START_ARTICLE_\nPovratak prvoj ljubavi/Return to the First Love\n_START_SECTION_\nOzadje\n_START_PARAGRAPH_\nPovratak prvoj ljubavi/Return to the First Love je iz\xc5\xa1el 43 let po drugem albumu Asanovi\xc4\x87a, Pop, in 45 let po njegovem prvencu, Majko Zemljo, ki je pridobil kultni status. Poleg samostojne kariere, sodelovanja v skupinah Time, September in Jugoslovenska Pop Selekcija, je kot studijski glasbenik sodeloval s \xc5\xa1tevilnimi izvajalci kot so Bo\xc5\xa1ko Petrovi\xc4\x87, Josipa Lisac, Pro arte in \xc5\xa1tevilnimi drugimi. Na albumu je zbral vse najbolj\xc5\xa1e glasbenike iz te regije. Skupino Tihomir Pop Asanovi\xc4\x87 & Prijatelji, poleg Popa, sestavljajo vokalistka Sabrina Hebiri, kitarist Jani Moder, basist Davir \xc4\x8crnigoj in bobnar David Morgan. Kot gostje so pri albumu sodelovali Vlatko Stefanovski, Dragan Jeli\xc4\x87, Radomir Mihajlovi\xc4\x87 To\xc4\x8dak, Nenad \xc4\x8canak, Vedran Bo\xc5\xbei\xc4\x87, Primo\xc5\xbe Gra\xc5\xa1i\xc4\x8d, Amir Gwirtzman, Aki Rahimovski, Janez Bon\xc4\x8dina, Vlado Janevski, Karolina Go\xc4\x8deva, Sa\xc5\xa1a Anti\xc4\x87, Tone Tuoro in Vinko Mihi\xc4\x87.\n_START_SECTION_\nKriti\xc4\x8dni sprejem\n_START_PARAGRAPH_\nRecenzor spletnega portala Sound Guardian je v svoji recenziji poudaril, da se sodelovanje glasbenikov na albumu \xc2\xbbodvija z lahkoto, uigrano, gladko, kar presega pri\xc4\x8dakovanja. Okusne kitarske miniature Vedrana Bo\xc5\xbei\xc4\x87a in Radomira Mihajlovi\xc4\x87a-To\xc4\x8dka podpira \xc4\x8dvrsta in nevsiljiva linija bas kitare in bobnov, Asanovi\xc4\x87eve klaviature pa kot da dodajajo smetano na ta okusen izdelek. Vsebina albuma ima svojo glavo in rep, svoje zakonitosti v formatu fusion jazza ali funka /.../.\xc2\xab\xc2\xa0V nadaljevanju je dodal, da nam je Tihomir Pop Asanovi\xc4\x87 \xc2\xbbvsilil nadvse zabavno, malce arhai\xc4\x8dno, odli\xc4\x8dno odigrano matrico prepoznane in konsistentne vsebine /.../.\xc2\xab'